Montrétturinn er United manna næstu vikurnarvísir / getty Stórleikur umferðarinnar í ensku úrvalsdeildinni olli engum vonbrigðum þegar nágrannarnir Manchester United og Manchester City mættust á Etihad leikvangnum í kvöld . Leikurinn var gríðarlega hraður í fyrri hálfleik og voru bæði lið að ógna reglulega . Það voru hins vegar gestirnir sem náðu forystunni með marki úr vítaspyrnu . Bernardo Silva braut þá klaufalega á Marcus Rashford innan vítateigs og eftir að hafa notið aðstoðar VAR benti Anthony Taylor , dómari leiksins , á vítapunktinn . Rashford skoraði örugglega úr vítaspyrnunni og skömmu síðar hafði Anthony Martial tvöfaldað forystuna . Man Utd fór því með tveggja marka forystu í leikhléið . Heimamenn herjuðu á gestina í síðari hálfleiknum og fundu loks leið framhjá þéttum varnarmúr Man Utd á 85. mínútu þegar varamaðurinn Nicolas Otamendi skoraði . Þrátt fyrir þunga pressu á lokamínútunum tókst Man City ekki að finna jöfnunarmarkið og lokatölur 1 - 2 fyrir Man Utd sem lyftir sér þar með upp í 5. sæti deildarinnar . Englandsmeistararnir geta hins vegar endanlega kvatt titilvonir sínar þar sem þeir eru í 3. sæti og eru nú fjórtán stigum á eftir óstöðvandi liði Liverpool .